open-index/open-wikipedia-markdown huggingface dataset:
962

959 - 960 - 961 - **962** - 963 - 964 - 965
't Joar **962** is 't 62e joar in de 10e eeuwe volgenst de christelikke joartellienge.
## Geboorn
## Gestorvn
;januoari
*1 - Boudewyn III van Vloandern
Robrecht I van Vloandern

**Robrecht I**, bygenoamd *de Fries* (ca. 1029/1032|32 – Kassel (Vrankryk), 13 oktober 1093) was groaf van Vloandern van 1071 tout an zyn dôod. 

Je was de twidde zeune van Boudewyn V van Vloandern en Adela van Mêesn.

## Vrouwe en jounges
Je trouwde in 1063 mè Gertrude van Saksn, weeuwe van groaf Floris I van Holland. Vandoa zyn bynoame *de Fries*. In dien tyd was ter nog sproake van ’t Groafschap West-Friesland. De noame Groafschap Holland kwam moar in gebruuk round 1100.

Z’haan vuuf jounges:
* Robrecht II van Vloandern
* Adela van Vloandern, getrouwd mè Knud IV van Denemarkn, d’ouders van Karel de Goein
* Gertrude van Vloandern, getrouwd mè Diederik van Ipper-Lothariengn, d’ouders van Diederik van den Elzas
* Filips van Lo (zyn ounwettige zeune Willem van Yper (of Willem van Lo) was burggroave van Yper en Lo) 
* Ogiva, abdis van Mêesn

## Groafschap Vloandern
Zyn oudere broere  Boudewyn VI, groaf van Vloanderen en Henegouwn, stierf in 1070 en je wierd ipgevolgd deur zyn oudste zeune Arnulf III, bygenoamd *den Oungelukkign*, azo genoemd deurdat ’n sneuvelde in de Slag by Kassel (22 februari 1071). Robrecht de Fries, zyn nounkel, was e familieoorloge begost vo ’t groafschap Vloandern, teegn de weeuwe van zyn broere, Richilde van Henegouwn, en heur twi zeuns Arnulf III en Boudewyn II. 

Filips I van Vrankryk en Willem de Veroveroare, die keunienk van Iengeland gewordn was, stoundn an de kant van Arnulf III. 
Uuteindelik krêeg Robrecht de Fries toch de steun van de keunienk van Vrankryk, die hem erkende ols groaf van Vloandern. Zyn schônzuster Richilde en heur zeune Boudewyn II hieldn ’t groafschap Henegouwn.

In 1086 vertrok Robrecht de Fries noa ’t Hillig Land (1086–1089). Je liet ’t regentschap over Vloandern in handn van zyn zeune, de loatern Robrecht II van Jeruzalem.
In 1087 gaft ’n militaire hulpe an de Byzantynschn keizer Alexius I teegn de Turkn.
 
Robrecht I wierd in 1093 ipgevolgd deur zyn zeune Robrecht II.
1093

1090 - 1091 - 1092 - **1093** - 1094 - 1095 - 1096
't Joar **1093** is 't 93e joar in de 11e eeuwe volgenst de christelikke joartellienge.
## Geboorn
*Boudewyn VII van Vloandern (gestorvn 1119)
*Konrad III, Rôoms-Duutsche keunienk (gestorvn  1152)
## Gestorvn
;oktober
*13 - Robrecht I van Vloandern
Boudewyn III van Vloandern

**Boudewyn III**, bygenoamd **de Joungn** (940 - 1 januoari 962) was groaf van Vloandern van 852, tegoare me zyn voader Arnulf I. 

Je stierf idder of zyn voader mo j’ha wel e zeune, Arnulf II, die zyn grotvoader in 865 styf jounk most ipvolgn.

In 961 is Boudewyn getrouwd me Mathilde van Saksn, dochter van Herman Billung en van Hildergarde van Westerburg. 

Under jounges woarn: 
*Arnulf II (960 of 961- 988) 
*Bertha, die trouwde me Gerold I van Genève.

Ounder zyn korte regerienge was Boudewyn III verantwoordelyk vo d'economische ountwikkelienge van de loaknindustrie in Gent en je stichtte d'êeste joarmartn in Brugge, Tourhout, Kortryk en Kassel.

Boudewyn III dêe mee an 'n expediesje teegn de Normandiërs ounder de Fransche keunienk Lotharius, moar in 't were kêern ist  'n dôod gegoan an de pokkn en was zyn voader verplicht van were ollêne te regeern.

Achter zyn dôod trouwde zyn weeuwe Mathilde me Godfried van Verdun.
940

937 - 938 - 939 - **940** - 941 - 942 - 943
't Joar **940** is 't 40e joar in de 10e eeuwe volgenst de christelikke joartellienge.
## Geboorn
*Boudewyn III van Vloandern
## Gestorvn
Geslacht (biologie)

‘t **Geslacht** of **genus** (meervoud *genera*) is een niveau in de hiërarchie van de biologische taxonomie en bestoat uut één of mêer sôortn. Ounder ‘t geslacht komt er soms nog een oundergeslacht of subgenus.

Al de sôortn in een geslacht en een tweedêlige noame (binomen), die uut ’t geslacht en de sôorte bestoat. *Larus ridibundus*, de kokmêeuwe byvôorbeeld is een sôorte in ’t geslacht *Larus*.

Geslachtsnoamn wordn in gedrukte tekst *cursief* en met een oofdletter geschreven. Vo ’t gemak wordt ‘t geslacht in combinoatie met de sôortnoame dikwils ofgekort tout één oofdletter: *P. tigris*, *P. leo*. Soms komt de geslachtsnoame overêen met de sôortnoame bv. *Crangon crangon*, de nôordzêegernoare en zelfs met de noame van de oundersôorte.
1035

1032 - 1033 - 1034 - **1035** - 1036 - 1037 - 1038
't Joar **1035** is 't 35e joar in de 11e eeuwe volgenst de christelikke joartellienge.
## Geboorn
## Gestorvn
;meie
*30 - Boudewyn IV van Vloandern
;juli
* 2 - Robert I van Normandië
980

977 - 978 - 979 - **980** - 981 - 982 - 983
't Joar **980** is 't 80e joar in de 10e eeuwe volgenst de christelikke joartellienge.
## Geboorn
*Boudewyn IV van Vloandern
*Otto III, Duutsche keunienk en keizer van 't Hillig Rooms Ryk
## Gestorvn
Pieter Rodenbach

thumb|Pieter Rodenbach
**Pieter Ferdinand Rodenbach** (Roeseloare, 1759 - 1820), wos den oudste zeune van Ferdinand Rodenbach, den êeste Rodenbach die hem kwam vestign in Roeseloare.

Achter ze studies in Rysel en Gent in 1782 volgdeget ie ze voader ip ols chirurgyn in Roeseloare. 't Zelfste joar ist ie getrouwd met Anna Degeest, geboorn in Brugge ols dochter van Roeseloarnoare Gregorius Degeest-Nory. 

Tusschn 1783 en 1794 zyn der in de menoage Rodenbach-Degeest zeven joungns geboorn, zes zeuns en één dochter. Twi zeuntjes stiervn ip jounge leeftyd, de vier andere lêerdegen vôort in Parys. Alexander, die blend gewordn wos ip jounge leeftyd, is zounder succes g'opereerd gewist an z'n ogen deur Barong Dubois, den dokteur van Napoleong. De drie andere zeuns Ferdinand, Constantin en Pedro een gevochtn ounder Napoleong. 

In 1792 kocht Pieter Rodenbach een huus "op de westcant van de Noordstraete ende maeckende den noorderschen houck van de brauwerystraete", noamelik in de Nôordstroate no. 51. (Dichter Albrecht Rodenbach, de klêenzeune van Pieter is in 1856 in 't zelfste huus geboorn). 

Ounder 't Frans bewiend is Pieter Rodenbach gestopt ols chirurgyn en geniverstoker gekommn. De stokerye wos geleegn ip "Cleen Spagnien" (nu Krottegem). Pieter Rodenbach was Fransgezind en een bewounderoare van Napoleong. J' is gestorvn  in 1820 in Roeseloare.

Alexander, Ferdinand, Constantin en Pedro, de vier zeuns van Pieter Rodenbach, speeldegen een belangryke rolle in Vloandern by d' omwentelienge van 't joar 1830 en maktegen de noame Rodenbach vo 't êest populair in Roeseloare.
1759

1756 - 1757 - 1758 - **1759** - 1760 - 1761 - 1762
't Joar **1759** is 't 59e joar in de 18e eeuwe volgenst de christelikke joartellienge.
## Gebeurtenissn
thumb|Slag by Minden
thumb|Dôod van generoal James Wolfe deur Benjamin West
;januoari 
*15 - Openienge vo 't publiek van 't British Museum van Londn, 't oudste openboar museum ter weireld.
;ogustus 
*1 - Slag by Minden (Noordreyn-Westfalen) binst de Zeevnjoarign oorloge (1756-1763): Prins Ferdinand, hertog van Brunswyk-Lüneburg, versloat de Fransche.
;september 
*13 - Slag om Quebec (Zeevnjoarign Oorloge): D' Iengelsche, ounder leidienge van generoal James Wolfe, verovern Quebec ip de Fransche.
## Geboorn
* Pieter Rodenbach, zeune van Ferdinand den êeste Rodenbach van Roeseloare
;januoari
*25 - Robert Burns, Schotschn dichter
## Gestorvn
;april
*14 - Georg Friedrich Händel (74), Duutsche barokcomponist
1820

1817 - 1818 - 1819 - **1820** - 1821 - 1822 - 1823
't Joar **1820** is 't 20e joar in de 19e eeuwe volgenst de christelikke joartellienge.
## Gebeurtenissn
thumb|Leezn van 't testament (1820) deur Sir David Wilkie
*28 moarte - Lodewyk XVIII van Vrankryk en Willem I van de Nederlandn sluutn e verdrag of in Kortryk over 't tracé van de grenze tusschn de twi landn. 't Goa surtout over 't gebruuk van de Leie en de Semois.
*29 december - Round te vuuvn 's nuchtens brikt er brand uut in de kelders van 't verbluuf van de prinsn van Oranje in Brussel, in 't Paleis van de Stoatn-Generoal. Deurdat de woaterleidienge bevroozn is, is blusschn nie meugelik en 't gebouw is hêlegans vernield.       
*Siddert de stichtienge van 't Keunienkryk van de Nederlandn bluuvn de tekortn ip de begrôtienge under ipstoapeln. Ip 't ende van 't joar goat de actieve schuld iploopn toet 626 miljoen guldn en de uutgestelde schuld toet 1166 miljoen.
## Geboorn
*Ernest Slingeneyer, Vlamsche kunstschilder (gestorvn 1894) 
;moarte
*2 - Eduard Douwes Dekker, Hollandsche schryver, pseudoniem Multatuli (gestorvn 1887)
;meie
*12 - Florence Nightingale, Iengelsche verpleegster, groundlegger van de moderne verpleegkunde (gestorvn 1910)
;november
*28 - Friedrich Engels, Duutsche filosoof  (gestorvn 1895) 
## Gestorvn
*Pieter Rodenbach, van de familie Rodenbach uut Roeseloare (geboorn 1759)
Rounde van de Middellansche Zêe

De **Rounde van de Middellansche Zêe** (*Tour Méditerranéen*) is e koers in Vrankryk over mêer doagn in 't vôorjoar. 

'n Koers bestoat ol sedert 1974 en is idder joar verreedn in februoari. 't Is êen van d'êeste belangryke etappekoersen van 't sezoen. De beslissing volt dikkers op de Mont Faron, e klem van 5,5&nbsp;km in 't geburte van Toulon (9% gemiddeld, zwoarste stik: 11,4%).

Vier Belgen en ol kunn winn, moa nog gin êen West-Vloamieng. Recordouder is Gerrie Knetemann die 3 keirs koste winn. 

## Winnoars

## Externe koppelienge
* Officieeln website (Frans)
Zilvermêeuwe

De **zilvermêeuwe** (*Larus argentatus*) is e veugel van de familie van de mêeuwn.

## Uutzicht
Een zilvermêeuwe kan 60&nbsp;cm grôot wordn en de spanwydte van z’n vlerkn kan goan tout 145&nbsp;cm. Z’n pluumn zyn wit, de bovenkant van z’n vlerkn zyn grysde en de toppn van zyn vlerkn zyn zwart me witte vlekkn. Je weegt tout 1,5&nbsp;kg.

Zyn ogen en zyn bek zyn geel. Van ounderen an de vôorkant van zyn bek et ‘n een rooie vlekke. De vintjes en de wuvetjes en de zelfste kleur.

Een zilvermêeuwe kan 32 joar oud wordn.

## Leefgebied
De zilvermêeuwe leeft surtout an de kustn van Nôord-en Middn-Europa.

## Voedienge
Zilvermêeuwen zyn alleseters. Z’eetn vis, mussels, kokkels, krabbn, worms, eiers en klêne veugels. Ze zoekn ook eetn in vuulzakkn en ip vuulhoopn.

## Vôortplantienge
’t Deurt vier tout zeven joar êer dat de zilvermêeuwe geslachtsrype wordt. ’t Wuvetje legt drie eiers in een nest gemakt van plantn. Achter 28 doagn broedn tusschn april en juli kommn de joungsjes uut.
Vloanderngouwe

400px|thumb|De Vlamsche gouwn, woaroendr de Vloanderngouwe.
De **Vloanderngouwe** (Latyn: Pagus Flandrensis), was e sôorte provincie, mo klinder,  ounder de Frankn. ’t Was de streke round Brugge en de kust tusschn den Yzer en ‘t Zwin met de stadjes Tourout, Gistel en Oudnburg. 

Round 650 kwoamn d’r Iersche missionoarissn preekn in ‘t *municipium Flandrense* en in de levensbeschryvienge van Sint-Eligius, de *Vita sancti Eligii* (ca.590-660), wast er vo d’n eeste ki sproake van de Vloanderngouwe. 

’t Gebied zou mo loate beweund gewist zyn. Da kwam deur d’oarme moerassige ground en omdat er ossan gevoar was vor overstromiengn. De duunn wierdn deur de Duunkerke II transgressies geregeld overstrôomd en ’t moerassig land (nu ’t poldergebied) dat ounder ‘t zeepeil lag, wierd overspoeld. ’t Wierd e streke van slikke en schorrn. 

‘t Gebied buutn d'Ezelpôorte van Brugge wierd de Vloamingoek genoemd. Die platsnoame (ôok de Vloamingstroate, de Vloamingpôorte en de Vloamingdam) verwyst no d’ôorsprounkelikke Vloamiengn, de beweuners van ‘t schorregebied an d’overstrôomde kust. Vloaming en Vlams zyn ofgeleid van *flâm*, ‘n Ingveoonsche vorm van ’t Germoansche *flauma*, da betekent overstromienge, overstrôomd land, slykland en past dus goed by ’t Vlams kustgebied da tusschn de derde en d’achtste eeuwe twi kis per dag overstrôomde deur de Nôordzêe. 

De droge schorreground was ollene mo goed vo schoapn ip te kweekn.  Deur de wulle is de loatere loaknindustrie in de streke tout bloei gekommn.

Round 800 krêegn de Forestiers vele te zeggn. Karel den Grôotn gaf de Vloanderngouwe in lêen an forestier Lyderic, heer van Oarelbeke. Zyn ipvolgers woarn Inghelram en Audacer, die de voader was van Boudewyn met den Yzern Oarm.

843 was ’n importent joar vor Europa. Deur ‘t Verdrag van Verdun wierd ’t Ryk van Karel den Grôotn verdêeld ounder z’n drie klêenkinders. Karel den Kletsn krêeg West-Francië (Frankryk van nu met de Vloanderngouwe). 
Boudewyn met den Yzern Oarm most de Vloanderngouwe, die uutgroeide tout ‘t Groafschap Vloandern, verdedign teegn de Vikings en je was den eestn groaf van ’t Groafschap.
Hotel La Réserve (Knokke)

**Hotel La Réserve** was een luxueus vuufsterrenhotel met 108 koamers an ’t Zegemeer in Knokke. ’t Is in april 2008 ofgebrookn. D’r was ook een kunstgalerie an verboundn.

Hotel La Réserve is in 1949 gebouwd en in 1979 ist er een woaterkuuroord bygekommn. ’t Was eigndom van de familie Nellens en Van Thillo. 

In april 2007 et *Toerisme Vlaanderen* de sterren van La Réserve ingetrokkn achter een hêel dêel klachtn over de slechte stoat van ’t hotel. Achter de controle krêeg La Réserve den tyd vo de situoatie rechte te trekkn moa d’r wierd beslist van ’t gebouw of te breekn. ’t Gebouw anpassn an de nieuwe normen van nu was nie me meugelik. 

Hêel den inboedel is nor een hotel in Congo-Brazaville gegoan. Al d’andere bruukboare materioaln, lik kassen, toafels en hout, zyn geschounkn an de technische schole van Zêebrugge.

Met de sloop van La Réserve ist er een monument in Knokke-Heist verdwenen met een glorieuze geschiedenisse.  D’r kwoamn styf vele gekende noamn ip logement lik Fernandel, Maurice Chevalier, Marlene Dietrich, Frank Sinatra, Edith Piaf, Nat King Cole en nog vele andere grôte noamn uut de showbizz. 
## Nieuw complex
In 2011 kwamt er e nieuw viersterrenhotel La Réserve met 108 koamers, een brasserie, een toprestaurang, traiteurdienst en 150 luxeappartementn. 

In ogustus 2021 rakte bekend da Marc Coucke en Bart Versluys 't hotel La Réserve overpakn. Ze wiln zo rap meugelyk e vuyfde sterre en were de grandeur van vroeger.
Karel Callebert

**Karel Callebert** (Roeseloare, 21 meie 1837 - Blanknberge, 7 oktober 1900) wos een West-Vlamschn paster en schryver. Ie gaf lesse in Kortryk tout in 1870 en ie wos kapeloan in Kookloare  en Tourhout. 

Ie wos den achternounkel van pianiste en componiste Cecilia Callebert (1884-1978).

Karel Callebert werkte mee an ‘t weekblad *Rond den Heerd*, ‘t lyfblad van Guido Gezelle. T'hope met Hugo Verriest en Eugène Van Oye wordt Callebert tout d'êeste generoatie leerliengn van Gezelle gerekend.

## Werk
*Jan Onraedt (1868), romang 
*Paul en Isabelle (1870), romang
*Godefried en Roeland (1883), drama in vuuf bedryvn
7 oktober

## Geboorn
* 1986 - Tom Van Grieken

## Gestorvn
* 929 - Karel III van West-Francië
* 1481 - Ridder Jan van Dadizele 
* 1900 - Karel Callebert
1900

1897 - 1898 - 1899 - **1900** - 1901 - 1901 - 1902
't Joar **1900** is 't 100e joar in de 19e eeuwe volgenst de christelikke joartellienge.
## Geboorn
## Gestorvn
;oktober
* 7 - Karel Callebert
Jef Geeraerts

thumb|Jef Geeraerts en zyn vrouwe Eleonore Vigenon
**Jef Geeraerts** (Antwerpn, 23 februoari 1930) is een Vlamschn schryver.
## Bibliografie
**Ik ben maar een neger* (1962, romang)
**Schroot* (1963, romang)
**Zonder clan* (1965, romang)
**Het verhaal van Matsombo* (1966, romang)
**De troglodieten* (1966, vertelsels)
**De zeven doeken der schepping* (1967, tonêel)
**Gangreen 1. Black Venus* (1968, romang)
**Indian summer* (1969, vertelsels)
**Avondspelen* (luusterspel, 1970)
**Concerto* (1970, luusterspel)
**Tien brieven over liefde en dood* (1971, vertelsels)
**Avondspelen* (TV-spel, 1971)
**Gangreen 2. De goede moordenaar* (1972, romang)
**De fotograaf* (1972, romang)
**Ode aan Ignatius* (1972, luusterspel)
**Verhalen* (1973)
**Reizen met Jef Geeraerts* (1974, reportages)
**Gangreen 3. Het teken van de hond* (1975, romang)
**Kongo en daarna* (1975, vertelsels)
**Dood in Bourgondië* (1976, romang)
**De heilige kruisvaart* (1976, pamflet)
**Gangreen 4. Het zevende zegel* (1977, romang)
**Gedachten van een linkse bourgeois* (1977, aforismen gebundeld deur G. de Ley)
**De zaak Jespers* (1978, reportage)
**Kodiak.58* (1979, romang)
**De coltmoorden* (1980, romang)
**Laatste brief rondom liefde en dood* (1980, brievn)
**Jagen* (1981, romang)
**Diamant* (1982, romang)
**Over gedichten vol liefde en verukking* (1982, essay)
**Drugs* (1983, romang)
**De trap* (1984, romang)
**Anovlar* (uut "Verhalen", 1973)* (in "Vlaamse verhalen na 1965", 1984)
**De zaak Alzheimer* (1985, romang)
**Marcellus* (1985, brievn)
**Het Sigmaplan* (1986, romang)
**Romeinse suite* (1987, romang)
**Gesprekken* (1987, interviews)
**Zand* (1988, romang)
**Schieten* (1988, romang)
**Het huis genaamd "Les Hêtres"* (1989, vertelsels)
**Sanpaku* (1989, romang)
**Double-face* (1990, romang)
**Z 17* (1991, romang)
**Het Rashomon-complex* (1992, romang)
**Op avontuur met jef Geeraerts* (1992, romang)
**Achttien verhalen* (1992)
**De Cu Chi case* (1993, romang)
**De nachtvogels* (1994, romang)
**Goud* (1995, romang)
**De PG* (1998, romang)
**De ambassadeur* (2000, romang)
**Dossier K* (2002, romang)
**Geld* (2004, romang)
**Cro-Magnon'' (2006, romang)
Gotiek

thumb|Schemoatische voorstellienge van e gotisch kruusribgewelf
[thumb|200px|De Ouze-Lieve-Vrouwekathedroale van [Antwerpn, voorbeeld van Broabantsn gotiek]]
[thumb|200px|De Sainte Chapelle in [Parys, ogtepunt van de rayonnantn gotiek]]
De **gotiek** of **gotische kunste** wos de belangrykste kunststromienge in West-Europa tusschn de 13e en 16e eeuwe. De indrukwekkende gotische kathedroaln woarn et ogtepunt van de middeleeuwsche bouwkunde.

## Kenmerkn
De gotiek es ountstoan uut den romoanschn styl. Deur toepassienge en geleidelike ountwikkelienge van en poar typische bouwkenmerkn woarn de middeleeuwsche bouwers in stoat vo kerkn en kathedroaln te bouwn die veel ogger en veel kloarder woarn dan da by romoansche gebouwn meugelik wos.

*Mit **[[spitsboge|spitsboogn]]** keun je veel oggere, groddere en dus kloardere veinsters moakn dan mit romoansche roundboogn. 
*Deur twee tungewelvn mekoar te loatn kruusn, kryg je **[[kruusribgewelf|kruusribgewelvn]]**. Zukke gewelvn zyn veel steviger dan de typisch romoansche tungewelvn en vangn den verticoaln druk up.
*Et overvloedig gebruuk van **[[luchtboge|luchtboogn]]** makt et meugelik om de gewelvn up styf oge meurn te loatn rustn, want die luchtboogn vangn den orizontoaln druk up. Zo es et meugelik vo nog ogger te goan bouwn.
***Skeletconstructie**: deur grote veinsters te gebruukn, kryg je automoatisch veel minder meurn. En deur de luchtboogn moetn de meurn nie styf dikke zyn.

Die gotische kenmerkn lietn den bouw van styf oge gebouwn toe die toch licht en slank overkommn. De verticoale lyne es dominant, bouwelementn doen et geheel na boovn neign, dichter by God. Deur de enorm grote gotische veinsters stroomn de zunnestroaln vulup na binn. Gotische kerkn en kathedroaln zien der doarom styf kloar en luchtig uut van binn.

## Soortn gotiek en ountwikkelienge
### Nederlandn
***Scheldegotiek**
***Broabantsn gotiek**
***Kempensn gotiek**
***Moasgotiek**

Vanof de 16e eeuwe woaide de renaissance noa uze streekn over en toun verviengn renaissancegebouwn de gotische gebouwn.

### Buutn de Nederlandn

In Itoalië et de gotiek nie zo lange gedeurd. Da komt omdat in et begun van de vichtiende eeuwe de renaissance doar es ountstoane.

## Voorbeeldn in de Nederlandn
### Religieuze gebouwn
*kathedroaln van Antwerpn, Mecheln, 's-Hertogenbosch
* Onze-Lieve-Vrouwekerke in Brugge, Oeze Vrouwn in Poperienge, Sent-Medoard in Wervik

### Burgerlikke gebouwn
*de stadhuuzn van Brugge, Brussel, Damme, Kortryk, Leuvn, Oudenoarde
*d'halln van Yper
*de belfortn van Brugge en Gent
*'t Gruuthusepaleis in Brugge

## Gallerie
Willem Van Hecke

**Willem Van Hecke** (Blankenberghe, 31 december 1893 – 7 januoari 1976) was een West-Vlamschn expressionistischn kunstschilder en têkenoare van marines, landschappn en figeuren.

Ie was autodidact. Achter WO I begost ’n impressionistisch te schildern moa vanof 1920 ist ’n geëvolueerd noar een kubistisch expressionisme. Achter 1940 is zyn kunst imaginair en visionair gewordn. J'et ook een poar abstracte composities gemakt.

D’r is werk van em in ’t staduus van Blanknberge en in de musea van Gent en Ostende.  
## Varia
*In Blanknberge ist er een rampe noa de zêedyk vernoemd noa Willem Van Hecke.
## Externe koppelienge
*Willem Van Hecke ip Artnet
Romoanschn styl

[thumb|Onze-Lieve-Vrouwekathedroale van [Doornik (12ste eeuwe)]]
De **romoanschn styl** is de benoamienge van de kunstvormn in Europa van ca. 900 tout ca.1150. Den term wordt surtout gebruukt vo d’architecteure van kerkgebouwn, klôosters en burchtn. Vo die periode woarn de kerkn en gebouwn mêer van hout gemakt, omdat de Germoann olf-sedentair woarn en dus minder belang en tyd stoakn in bouwn.

## Den term
Eest wierdn de termn *vôor-gotisch, Byzantyns en roundboognstyl* gebruukt, mor in 1820 begost de Franschn kunsthistoricus Charles de Gerville den term *romoans* te gebruukn, omdat ’n vound da ’t styf gelêek ip d’architecteure van ’t oude Rome. Moar in feite komt de styl vôort uut de karolingischn styl, die de Romeinsche architecteure were ountdekt aad en vôort evolueerde noa de romoanschn styl. De karolingischn styl, die begost ounder Karel den Grootn, wordt ôok de karolingische renaissance genoemd.

## Kenmerkn
Kenmerkn van de romoanschn styl zyn:
*klene gebouwn mè dikke meurn en zwoare steunbeirn
*vieriengstorre
*zwoare zuuln
*roundboogn boovn de klêne roamn
*decoratieve elementn an den buutnkant: dwerggaleryen, liseenn, lombardische bandn
*dikkers ne forsn westbouw
*'t gebruuk van tungewelvn
*decoroaties mè meurschilderiengn of fresco’s 
*rounde vormn

De meurn droegn ’t grotste dêel van ’t gewicht van ’t gebouw. Doadeure woarn grôte roamn nie meugelik en is ’t ossan dounker en koud in romoansche gebouwn.

De romoansche kerkn woarn vrêe symmetrisch, ’t groundplang in de vorm van e kruus en ’t kôor was ossan noa ‘t ôostn gericht, ’t illig land Palestina. Boovn de portoaln stoundn d’r veel beeldouwwerkn. Die beeldouwwerkn en ôok de fresco’s beeldegen  bybelsche vertelliengn uut en 't evangelie wierd mè beeldn verkloard vo de kerkgangers die nie kostn leezn. By de fresco’s en miniateurn gebruuktn ze nog gin perspectief en de belangrykste figeurn wierdn grotter geteeknd of d’andere.

De romoanschn styl bestound uut drie periodes:
*Vroegromoansche periode: nog gin gewelvn van stêen mor overkappiengn in hout
*Zuvere romoansche periode: ol de romoansche elementn wordn gebruukt
*De overgangsperiode noa de gotiek wordt vroeggotiek genoemd

## Romoansche bouwwerkn in West-Vloandern
*Adinkerke: de torre van de Sint-Audomaruskerke
*Anzegem: de 12e eeuwsche vieriengstorre
*Bovekerke: de torre van de Sint-Gertrudiskerke
*Brugge: - dêeln van ‘t Oud Sint-Jan 
::: - de beneenkapelle van d’Illig-Bloedbasiliek
*Ettelgem: ruïne van de Sint-Eligiuskerke
*Gilwe: de Sint-Dionysiuskerke
*Toeroet: de Sint-Pieterskerke
*Vichte: d'Oude Kerke (zoalkerke uut de 11ste eeuwe)

In de 12ste eeuwe kwamt er geleidelik an veranderienge in de styl, die evolueerde noa de gotiek.
Blanknbergs lied

't **Blanknbergs lied** is gekend deur al d'echte Blanknbergenoars. Den tekst is geschreevn in 1874 deur Emiel Cosyn en de muziek is van Karel D’Hondt. De mêeste kenn moa d'êeste strofe moar eigentlik zyn d’r vuve. Vroeger wierd 't gezoungn me d'hand ip 't herte.
## Den tekst
:*Wie kent er niet het plekje grond,
:*Aan Vlaandrens kust gelegen,
:*Alwaar voor dezen niets bestond
:*Dan struik en kronkelwegen,
:*En waar, in ’t dorre en stuivend zand, 
:*De schaamle hut zich toonde
:*Die de arme visscher achter ’t strand
:*Met zijn gezin bewoonde?
:*Dit plekje grond 
:*Dat eenzaam stond
:*En voortijds was vergeten,
:*Wordt Blankenberghe geheeten. 

						
:*En wat is thans dat plekje grond			
:*O! sinds een tooverroede				
:*Gezwind daarover gleed, ontstond		 
:*Waar eerst de golfslag woedde,
:*Uit ’t nietig zand een trotsche stad,
:*Waarover ’s hemelsch zegen
:*Is neergedauwd en die een schat
:*Van gunsten heeft verkregen.
:*Dit bloeiend oord
:*Dat ’t oog bekoort 
:*En voortijds was vergeten
:*Wordt Blankenberghe geheeten. 

:*Men mint het als een diamant,
:*Zijn naam alleen doet rijzen
:*De wereldroem van ’t vaderland;
:*Zijn villa’s en paleizen,
:*Zijn schoone weergaloze dijk,
:*Doen denken aan het leven
:*Van weelde en pracht van ’t morgenrijk
:*En doen de mens herleven.
:*Dat roemrijk strand,
:*’t Juweel van ’t land
:*Dat voortijds was vergeten
:*Wordt Blankenberghe geheeten. 	

:*’t Is schilderachtig ’t tafereel 
:*Der wemelende drangen 
:*Van vreemden uit elk werelddeel,
:*Die ’t zoet genot verlangen
:*Van ’t frissche ruim der Noorderzee,
:*En die in bonte scharen
:*Doorheen zich spoelen en in vrêe
:*Zich wieglen in haar baren,
:*Die lieve stad,
:*Waar ’t heil in trad,
:*Die voortijds was vergeten,
:*Wordt Blankenberghe geheeten. 

	

:*Edoch, wat m’in die lieve stêe
:*Het meest de ziel verheugde,
:*En mij het harte kloppen dee
:*Van vaderlandsche vreugde,
:*Is, dat het volk zijn Vlaamschen aard,
:*Zijn taal en zijne zeden 
:*Steeds onverbasterd heeft bewaard,
:*En kampt voor recht en reden.
:*Dit vrije strand,
:*In Vlaanderland,
:*Dat voortijds was vergeten,
:*Wordt Blankenberghe geheeten.
Home and Away

**Home and Away** is een Austroalische soap over 't leven van de beweuners van een fictief stadje: Summer Bay.
## Acteurs en actrices
* Chris Hemsworth
* Indiana Evans
* Mark Furze
* Holly Brisley
En nog vele andere

## Externe koppelienge
* Officieeln website
Hendrik van Veldeke

thumb|250px|Hendrik van Veldeke in de ''Codex Manesse'' uut 'n 14sn êeuwe.
**Hendrik van Veldeke** is e schryver die verzeker round 1150 (ol is er ouk ezeid da 't ol in 1128 zou zyn) ebôorn is in *Veldeke* (nie verre van Asselt, nu ollêne nog ekend van e woatermeuln (*Velkermeuln*)) en achter 1184 dôod egoan is, zekereid bestoat er wel nie over dienn doatum. 't Is 'n êestn schryver uut 't Nederlands toalgebied die by noame ekend is. En is zowel byn de Nederlandsche of de Duutsche literature ereeknd (die e bitje nermaal is omda Veldeke up de grenze van 't Nederlands en 't Duuts lei). Oloewel dat 'n in zyn eign Limburgs dialect schrêef (en in 't Middelduuts), kust 'n ouk goed Frans en Latyn.

Oloewel dat 'n in 't Nederlands toalgebied ebôorn is, wos zyn invloed vele grodder in Duutsland of in de Nederlandn. Ollêne in 't werk van Jacob Van Maerlant is 'n invloed van *van Veldeke* echt dudelik.

## Romangs
* *Sient-Servoaslegende*: 1170, 2 dêeln, de leevnsbeschryvienge van Sient-Servoas van Moastricht en de woundern van achter dat 'n dôod wos. 
* *Eneas*: 1187 of 1189, ebaseerd up e Franschn romang over 'n eld Aeneas uut 'n Aeneis van Vergilius. 't Is 'n êestn oofschn romang in e Germoansche toale. Achter da ze manuscript etjoept wos in Kleef, e 't neegn joar edeurd vôorn dat 'n 't were krêeg en kuste vors doen.

## Lyriek
't Zyn ouk e stik of 30 minneliedern over ebleevn. Ze bekendste begunt met *Het is goede nieuwe mare* (in 't Nederlands). Mêestol toogt 'n 't verschil tusschn oe schône da 't leevn is en oe slicht dat 'n mens woarover da 't goat nem voelt.

### E vôorbeeld
:Ez sint guotiu niuwe maere,
:daz die vogel offenbaere
:singent, dâ man bluomen siht.
:zén zîten in dem jâre
:stüende wol, daz man vrô waere,
:leider des enbin ich niht:
:Mîn tumbez herze mich verriet,
:daz muoz unsanfte unde swaere
:tragen daz leit, das mir beschiht.

(* 't I goed nieuws dan de veugels lude ziengn woa da j' bloemn ziet. In 'n tyd van 't joar da me nu zyn, zou me blyde moetn zyn, mo spytig enoeg en zy 'ke dadde nie: me dom erte e myn verroadn en moe nu, triestig en moelik, 't zêer eirdn da 'ke nu voeln*)

## Veldeke nu
In Asselt en Moastricht stoat er e stanbeeld van *van Veldeke*, 't bestoan ouk e masse (literaire) verênigiengn die ze noame droagn. thumb|250px|left|Zyn stanbeeld in Asselt.

## Externe koppelienge
* Hêel de Sient-Servoaslegende
Ryksvloandern

**Ryksvloandern** is de benoamienge vo ’t dêel van ‘t Groafschap Vloandern da binn de grenzn van ’t Duuts Illig Rôoms Ryk lag.
## Ountstoan
Ryksvloandern is ountstoan in ’t begun van de 11ste eeuwe ounder Boudewyn IV met den Board. Ie en z’n zeune Boudewyn V van Vloandern èn tusschn 988 en 1067 under macht styf uutgebreid in ôostwoartse richtienge,  ten ôostn van de Schelde. ’t Woarn lêengebiedn van de Duutsche keizer.
De reste van Vloandern, in lêen van de Fransche krone, wierd Krôonvloandern genoemd.
Leopold Konkelberge

**Leopold Konkelberge** (Brugge, 17 april 1840 – Blanknberge, 1899) was een actief lid van de gemêenteroad van Blanknberge in de 19ste êeuwe. Je was nie allêne politieker, moar ook commercant me belangn in 't casinogebouw.

Je was getrouwd me Coralie Mamet (1839-1906), dochter van François Henri Mamet, den burgemêester van Blanknberge van 1848-1866.

Konkelberge was een militante riberoal (liberoal). Je was een ferventn amateur van 't Carnaval in Blanknberge en ’t standpunt van de kerke tegen die fêestn vound 'n vreindig irritant. 

Je stichtte een Vlamsche volksbibliotheke in Blanknberge in 1862 en je was uutgever en ipsteller van ’t weekblad *de Voorbode* van 1868-1874. Je was ook vôorzitter van de Blanknbergsche tonêelkring *Conscience’s Taalgenootschap*, ipgericht ip 28 januoari 1873 (nu *Onder Ons*).

Konkelberge publiceerde een poar werksjes:
*Blankenberghe ou Terneuzen, 1875 (68 blz)
*Levensschets van Frans Mamet, Blankenberghe, 1877
*De Bruges à la mer, 1878 (23 blz)
François Sterchele

thumb|François Sterchele in 2004
**François Sterchele** (Luuk, 14 moarte 1982 - Vrasene, 8 mei 2008) wos e Belgschn foetboller. Zyn latsn club wos Club Brugge. E wos e spits, die in de Jupiler League topschutter kwam me 21 gols in 't sezoen 2006-2007. E wos ouk 4 keirs eselecteerd vo de Rôo Duvels.

Sterchele speelde mi numero 23, e verwyzing na Michael Jordan, e basketter.

François Sterchele wos 26 ton dat 'n veroungelukte mi zyn otto. 

## Uutbundige karakteire
Sterchele wos Italioans van ôorsproung, en e viel geirn op, op en round 't veld. Achter iddere golle dei Sterchele e geste da 'n overepakt adde van foetboller Luca Toni, zyn grôte vôorbeeld: e droaide mi zyn hand round zyn ôorn. 

## Ploegn
*2003-2004: R.F.C. Kelmis (23 gols in 29 matchn)
*2004-2005: Oud-Heverlee Leuven (32 gols in 31 matchn)
*2005-2006: R. Charleroi S.C. (9 gols in 31 matchn)
*2006-2007: K.F.C. Germinal Beerschot (21 gols in 32 matchn)
*2007-2008: Club Brugge (11 gols in 31 matchn)
14 moarte

**14 moarte** is den 73stn dag van 't joar (74stn dag in e schrikkeljoar) in de gregorioansche kalender. 't Volgn nog 292 doagn toet 't ende van 't joar.
## Geboorn
* 1681 - Georg Philipp Telemann
* 1978 - Pieter van den Hoogenband 
* 1982 - François Sterchele
8 meie

**8 meie** is den 128stn dag van 't joar (129stn dag in e schrikkeljoar) in de Gregorioansche kalender. Nog 237 doagn tout 't ende van 't joar.

## Geboorn
* 1954 - John Michael Talbot

## Gestorvn
* 1880 - Gustave Flaubert
* 2008 - François Sterchele
Alberto Contador

**Alberto Contador Velasco** (Madrid, 6 december 1982) is e Spoanschen coureur. Zyn grotste overwinniengn tot nu toe zyn de Rounde van Vrankryk in 2007 en 2009.

## Zyn carrière
Contador werd professional in 2003 bij ONCE en viel in z'n debuutjoar sebiet op met tydritwinste in de Rounde van Pooln. 't Joar derachter veruusdet ie met zyn ploeg mee na de nieuwe spoenser: Liberty Seguros en lykt 'n te bevestigen, met onder meer ne vuufde plekke in de Cataloanse Weke. In de Rounde van Asturie vielt ie en ne kost lange nie mi me ze velo ryen.

In 2005 makteg ie dat goed, want ne won en etappe in de Tour Down Under, de Cataloanse Weke en ne won doar ook 't endklassement. Ne won ook nog Pro Tour etappes in de Rounde van 't Basknland en de Rounde van Romandië en ne werd doa 3e en 4e. 

In 2006 begon 't seizoen vree moeilik, mo da sezoen moest de deurbroake wordn va Alberto Contador. Met etappe-overwinningn in de ProTour-wedstrydn Rounde van Romandië en Rounde van Zwitserland was 'n hêle gereed voe de Rounde van Frankryk. Mo deur de Operación Puerto mocht 'n nem e ze ploeg niet startn. E poar doagn loater meldde Fuentes zevve dat de coureurs Alberto Contador en Allen Davis nietnt met de zoake te moakn addn. Op 23 juli 2007 meldde de Süddeutsche Zeitung da Contador als kroongetuge by de zoake betrokkn wos en van de lyste is ofgepakt. Doavoorn moest 'n wel belastnde verkloariengn ofleggn. Alberto Contador ervatte ze sezoen in de Rounde van Burgos woar dat 'n schone ne vuufde plekke oalde in de 4e etappe. In 2006 kwamt ie nie mir in actie.

Begun februoari 2012 schorste 't Internationaal Sporttribunoal (CAS) Contador vo tweê joar te begunn van 5 ogustus 2010, deur e positievn test ip 't gebruuk van clenbuterol binst den Tour 2010. Doardeure mist 'n den Tour de France 2012 en d' Olympische speeln van 2012. Je moet ook al zyn overwinniengn g'hoald achter 5 ogustus 2010 inlevern.

## Belangrykste overwinniengn
**2002**
* 4e etappe deel A en deel B Bidasoa Itzulia 

**2003**
* 8e etappe Rounde van Pooln 

**2005**
* 5e etappe Tour Down Under
* 3e etappe en Eindklassement Cataloanse Weke
* 5e etappe deel B Rounde van 't Basknland 
* 4e etappe Rounde van Romandië 

**2006**
* 3e etappe Rounde van Romandië
* 8e etappe Rounde van Zwitserland

**2007**
* 4e etappe Rounde van Valencia 
* 4e etappe, 7e etappe en Eindklassement Parys-Nice
* 4e etappe en Eindklassement Rounde van Castilië en León 
* 14e etappe, Joungern- en Eindklassement Rounde van Vrankryk
* Amstel Curaçao Race

**2008**
* 1e etappe, 4e etappe en Eindklassement Rounde van Castilië en León
* 1e etappe, 6e etappe en Eindklassement Rounde van Baskenland

**2009**
* Eindklassement Rounde van Vrankryk

**2010**
* Eindklassement Rounde van Vrankryk

## Tourdêelnoames
* 2005: 31sn
* 2007: 1sn
* 2009: 1sn
* 2010: 1sn
* 2011: 5dn

## Externe koppelienge
* Zyn officieeln website
Lodewyk I van Nevers

**Lodewyk I van Nevers** (geb.? - † Parys, 22 juli 1322) was e zeune van Robrecht van Béthune, groaf van Vloandern, en van Yolande van Bourgondië, gravinne van Nevers. Deurdat ie nog vo zyn voader stierf, ist ie gin groaf van Vloandern gewist.

In 1280, achter den dôod van zyn moeder, gaf zyn voader hem den titel van groaf van Nevers deure. 

Lodewyk stierf in juli 1322 en je wierd in Nevers ipgevolgd deur zyn zeune, ook Lodewyk, die Lodewyk II van Nevers kwam. Robrecht van Béthune stierf twi moandn loater. Doadeure kwam Lodewyk II van Nevers nu ook groaf van Vloandern als Lodewyk I van Vloandern en wast ie in Vloandern den ipvolger van zyn grotvoader Robrecht III.

## Vrouwe en jounges
Lodewyk trouwde in 1290 mè Johanna van Rethel, dochter van groaf Hugo IV van Rethel. Z'haan twi jounges:
* Johanna (1295-1375), in 1329 getrouwd mè Jan van Montfort.
* Lodewyk II van Nevers, ook Lodewyk I van Vloandern (1304-1346)
1322

1319 - 1320 - 1321 - **1322** - 1323 - 1324 - 1325
't Joar **1322** was e geweun joar die begost ip e vrydag in de Julioansche kalender.
## Gebeurtenissen
thumb|Trouw van Charles IV van Vrankryk mè Maria van Luxemburg
* 19 meie - Ip vroage van Charles IV van Vrankryk verkloart Paus Johannes XXII zyn trouw mè Blanca van Bourgondië, die beschuldigd wierd van overspel, oungeldig.
* 21 september - Charles IV van Vrankryk hertrouwt mè Maria van Luxemburg.
* 28 september - Slag by Mühldorf: Lodewyk den Beier boekt een overwinninge ip Frederik de Schonen, die ook ansproake makt ip de keuninkstitel in Duytsland.
* 21 oktober - In Mechelen sluytn hertog Jan III van Broabant en groaf Willem III van Holland e verdrag vor hunder joungers. De 5-joarige Willem van Holland wordt verloofd met de vier moandn oude Johanna van Broabant. 
* Stormvloed van 1322 - Grote overstromingn surtout in 't zuydn van de Nederlandn. In Vloandern wordn bykan al de kusteilandn weggespoeld. Loater goa Jan zounder Vrees beseffen dan de dykn van Vloandern versterkt moetn wordn. Gevolg doarvan is den anleg in 1404 van de Groaf-Jansdyk van Duunkerke tout Sas van Gent.
## Geboorn
* 24 juni - Johanna, hertoginne van Broabant
* Gerlach van Nassau, eirtsbisschop en keurvorst van Mainz
* Imelda Lambertini, Italioansche nunne
## Gestorvn
* 3 januoari - Philippe V, keunienk van Vrankryk en Navarra, groaf van Bourgondië en Poitiers
* 22 juli - Lodewyk I, groaf van Nevers
* 17 september - Robrecht III van Vloandern
Yves Vanderhaeghe

**Yves Vanderhaeghe** (Roeseloare, 30 januoari 1970) was e foetbolliest en trainer. Sinds 4 oktober 2017 is hij hoofdcoach van AA Gent. Ze beste posiesje is ossan verdedignde middnvelder ewist, e plekke woa da zyn kwaliteitn ideoal vôorn woarn. En indeliks talent wos 'n nie, mor deur e masse te werkn en dervôorn te leevn, is 'n egliek êen van de belangrykste Belgische spelers van de latste 15 joar ekommn. Uutendelik is 'n 3 keirs Kampioen van België ekommn met Anderlecht.

## Jeugd
Vanderhaeghe et in ze jeugd espeeld byn Club Roeseloare, tout at 'n in 1986 veruusde no Cercle Brugge. At 'n zeevntiene wos, is er by nem en ersntumor evoundn en wos 'n verre dôod. Deur cortisoonn is 'n derdeure erocht, mo 't peisde niemand dat 'n nog eisn proffoetbolliest gienke kommn. Achter dat 'n geneezn wos, is 'n were ekêerd no Club Roeseloare, woamei dat 'n 4 joar in derde klasse speelde. 

## Profcarrière
Vanderhaeghe is mo loate en echtn topfoetbolliest ekommn, want de twi joar derup (1992-1994) gienk 'n in twidde klasse gon speeln by Moeschroen. In 1994 kus 'n toune eindelik in êeste klasse gon speeln, byn Eendracht Aalst. Doar at 'n êentige goeie joarn en in 1997 gienk 'n were no Moeschroen, die oundertusschn in êeste zaat. E speelde doar indeliks goed en drie joar loater (achter dat 'n at 'n 29 wos in 1999 voun 'n êeste kêe Rôodn Duvel kwaam) kochte Anderlecht nem. 't Woarn vele twyfels over dienn transfer, mo ne kwaam ol zêre êen van de vaste weirdn, die verre olle matchn speelde (at 'n gin neuke adde). Ollêne in ze latste joar byn Anderlecht (2006-2007) zaat 'n mêer up 'n bank of etwot aars en in januoari zette 'n e krabbel ounder e countract byn Roeseloare. Deur e zwoare neuke an ze knie, et 'n byn Roeseloare nie vele kunn speeln en ne besliste van uut te schêen me foetbol. 

Up 3 meie 2008 gienk 'n up Schiervelde en ofscheid krygn (tope me Koen De Vleeschauwer, die nor Oudenoarde gienk), mor e wos in zyn lochtienk an 't werkn en adde der nie up elet oe loate dat ol wos, woadeure dat 'n en bitje te loate kwaam en dat 'n dus ounchance adde en gin uldigienge krêeg.

## Rôo Duvels
Up 30 meie van 1999 speelde 'n voun 'n êeste kêe me de Rôo Duvels, in Osaka teegn Peru (1-1). In de 48 interlands dat 'n espeeld et (33ste plekke in de geschiedenisse van 't Belgisch foetbol, tope met Anoul, Hanon en Erwin Vanderbergh), et 'n 2 goals emakt. E speelde up 't Europees Kampioenschap van 2000 (in België en Olland, deruut in d'êeste rouden) en 't Weireldkampioenschap van 2002 (in Japan en Zuud-Korea, twidde roude oald teegn Brazilië).
Sint-Antoniuskerke (Blanknberge)

thumb|<center>De Sint-Antoniuskerke in Blanknberge
De **Sint-Antoniuskerke** van Blanknberge ligt an de stoatie en wordt deur de Blanknbergenoars 't *klêen kerksje* genoemd. De *grôte kerke* is de Sint-Rochuskerke. Vele van de kerke getuugt van 't visschersverleden.

D'êeste kerke van Blanknberge stound in tyde ip 't groundgebied Scarphout en was toegewyd an Onze Lieve Vrouwe. In de winter van 1334-1335 gerakte de kerke zwoar beschoadigd. D’r wierd beslist van em nie me te restaureern, moar een nieuwn te bouwn ip ’n idder verworvn stik ground, de *Ghentele* genoemd, in ’t ambacht Uutkerke, ip a-peu-près 300 m van de stadsgrenze. In 1335 ounthief groaf Lodewyk van Nevers *De Ghentele* van al de groafelike belastingn. 

Ip 16 september 1358 wierd de nieuwe kerke ingewyd. De patrooneilign was Sint Antonius Abt. De kerke in gotischn styl was ton dubbel zo lank of dat ’n nu is. 

Achter de geuzentyd en de heroveringe van de stad ip de Calvinistn in 1583 blêeft er allêne moar een ruïne mir over van de kerke.

In 1611 en ze moa begost an de herstellingswerkn. Met 't twee joar idder ofgeslootn Twoalfjoarig Bestand viel de constante dreiginge van de rebellen ip uze kust weg.

Hêel de 17ste êeuwe wierd er gewerkt an de restauroatie, moa tegen de êeuwwisselinge was 't westelik dêel nog assan een ruïne. In 1712 wierd da dêel ofgebrookn en zag de kerke d'r a-peu-près uut lik dat 'n nu is, buutn de spits ip de torre die d'r moa kwam in 1792.

In de 19ste êeuwe wierd ‘t visscherskerksje te klêne deur ’t touristisch succes van Blanknberge en  d’r wierd beslist van een grottere kerke te bouwn, de Sint-Rochuskerke.

In 1889 wierd de Sint-Antoniuskerke  geslootn, tegen de gouste van de visschersbevolkinge.

In 1926 is de kerke were open gesteld, gerestaureerd en in 1928 were een parochiekerke gewordn.

## Beziensweirdigheedn
*de stofferinge (18ste eeuwe), drie barokaltoaren met hoofdaltoar in marmer en hout en verguld rococo-tabernoakel (Mozes en 't brandend broambus), de rococo-communiebank, de eken prikstoel, 't doksoal met orgelkasse.
*een poar beeldn uut de 18ste en 19ste êeuwe
*schilderyen

In 1937 is de Sint-Antoniuskerke erkend als monument.
## Externe koppelienge
*Inventaris Bouwkundig Erfgoed
Birger Jensen

**Birger Quistorff Jensen** (Koopnoagn, 1 moarte 1951 - Brugge, 4 april 2023) was e vroegern Deenschen foetboller. E stoeg in de golle. Zyn grotste succesn oalnde by Club Brugge.

## Carrière
Birger Jensen, bynoame *Biba*, begost zyn carrière by B1903 Koopnoagn. Moa 't wos by Club Brugge dat 'n 't mêest succes adde. Jensen wos êen van de sterkouders by verzekers 't sterkste Club dat ôoit bestoan et. Van 1976 tout 1978 speelde Club kampioen, en oalde 't twi Europeesche finales (1976, 1978). In 1978 speelde Jensen de finale van de Europacup vo Landskampioen. Club miste veel spelers, moa dankzy e poar miraculeuze saves van Birger Jensen verlôor 't moa met 1-0 van e machtig Liverpool. 
Jensen speelde in 't hêle ouk 19 matchn vo de nationaaln ploeg van Denemarkn.

## Ploegn
*1973-1974: B1903 20px
*1974-1988: Club Brugge 20px
*1988-1989: Lierse SK 20px
* RKC Waalwijk 20px
* FC Varsenare 20px

## Palmares
* 5 keirs kampioen van Belgie: 1976, 1977, 1978, 1980, 1988
* 2 Bekers van Belgie: 1977, 1986
* Finale UEFA-cup 1976
* Finale Europacup vo Landskampioenn 1978 (1-0 verlies teegn Liverpool)

## Externe koppelienge
*Birger Jensen ip de site van Club Brugge
Slag by Pavia (1525)

thumb|right|300px|''Slag by Pavia'' deur Juan de la Corte
De **Slag by Pavia** (24 februoari 1525) was e gevecht binst den Italioanschn oorloge van 1521–1526, woarin dat de Franschn keunink Frans I verlôor van keizer Karel V. Deur die nederloage wierd ’n gedwoungn van z’n ansproakn ip Nôord-Itoalië ip te geevn en Karel V krêeg nu de macht.  

D'Italioansche oorloogn woarn begost in 1494. Itoalië was binst de
Renaissance verdêeld in verschillige rivaliserende stoatn die bedreigd wierdn deur d'
Europeesche grôotmachtn van dien tyd, surtout Frankryk en Spanje. D’r vochtn Zwitsersche landsknechtn mee.

De *Vrede van Madrid* in 1526 makte een ende an den oorloge. Achter da vredesverdrag volgde de *Damesvrede van Kameryk* in 1529, woaby da Karel V vertegenwoordigd was deur z’n tante Margaretha van Oostnryk en Frans I deur z’n moeder Louise van Savoye. De keunink van Frankryk most z’n ansproakn ipgeevn ip ‘t Ertogdom Milaan, ‘t Keuninkryk Napels, Franche-Comté, Doornik, Artesië en Krôonvloandern.
Krôonvloandern

**Krôonvloandern** is de benoamienge vo ’t dêel van ‘t Groafschap Vloandern, ten westn van de Schelde, dat in lêen was van de Fransche keuningn sedert ‘t Verdrag van Verdun in 843. 
In ’t begun van de 11ste eeuwe, ounder Boudewyn IV met den Board, kreegt de groaf van Vloandern ôok lêengebiedn van de keizer van ’t Duuts Illig Rôoms Ryk, Ryksvloandern genoemd.

In 1525 verlôor de Franschn keunink Frans I de Slag by Pavia van Karel V, binst den Italioanschn oorloge van 1521-1526.
By de vredesverdroagn die d’r ip volgdn, de *Vrede van Madrid* in 1526 en de *Damesvrede van Kameryk* in 1529, woaby da Karel V vertegenwoordigd was deur z’n tante Margaretha van Oostnryk en Frans I deur z’n moeder Louise van Savoye, most de keunink van Frankryk z’n ansproakn ipgeevn ip ‘t Ertogdom Milaan, ‘t Keuninkryk Napels, Franche-Comté, Doornik, Artesië en Krôonvloandern.
Spierhoan

thumb|right|275px|Joengsje van en woaterhoentje in d' Utkerkse Polders
't **Spierhoantje** of **woaterhoentje** (*Gallinula chloropus*, Nederlands: waterhoen) is ne veugel uut de familie van de ralln (*Rallidae*).

Spierhoantjes moakn nulder nestn meestal tussn 't riet, ma soms ok tussen de struukn of de bôomn. Nulder nest is als 't woare ne platform gemakt op dood plantenmateriaal. De nestn zyn bykan ossan in 't woater gemakt.

Spierhoantjes zyn donker va kleur me ne rooin snoavel en ne schild op nulder voorhoofd. Den punt van den snavel is geel van kleur. In tegenstellink tot de meerkoetn en ze gin zwemvliespootn. Ze foerageren dan ok vele op den oever.

In ‘t grotste deel van Europa komn spierhoantjes heel ‘t joar deure voor, byvoorbeeld Nederland en België. In Europees Rusland zyn de beestn ollene in den zomer te zien. Juste in ‘t uterste noordn ku je ze noois zien.
Snoek

**Snoeks** (*Esox lucius*) zyn visschn uut de familie van de snoeks. In West-Vloandern zyn 't de grotste zoetwoatervisschn.

## Uutzicht
Snoeks zyn langwerpige visschn, nunder lyf doet e bitje peizn an e torpedo, woadeure dan ze indeliks zêre deur 't woater kunn schietn. Nunder mule trekt up e bek, dan ze verre kunn oopntrekkn voun groddere bêestn mei te pakkn. D'ounderkoake is langer of de boovnkoake. Nunder vinn zyn redelik klêne en nunder rik- en oarsvinne stoan hêel vanachter en enn oungeveer dezeste vorme.

Van kleur komt olles vôorn van groen over bruun en grysde no zwortachtig, zowel me plekkn of striepn. De mêeste oudere visschn verliezn nunder têkenienge wel grôotndêels. Up nunder zyde en ze e striepe die gevoelig is voun bewegienge en woamei dan ze bêestn kunn viendn.

Snoeks kunn froai grôot en zwoar kommn, surtout de wuvetjes. Officieel is in 1986 'n grotstn snoek ôois evangn in Duutsland, 'n dien wôog 26 kilo. 't Zyn wel bronn die beweirn dat er ôois e wuvetje van 1m47 evangn is die 31 kilo wôog. In Amerika kommn ze nie zo grôot en zo zwoar. 

## Leevnswyze
### Teetn
Z'eetn olle sôortn bêestn, mo wel surtout vis. Ze zoekn surtout achter oude of zieke visschn, die simpelder zyn voun te pakkn. Ze verduukn nunder mêestol voun toune ol met e kêe vooruut te schietn. Buutn vis eetn z'ouk amfibieën, woaterveugels, kreeftachtign en woaterrattn. Ze zyn ouk nie vies van nunder eign sôorte, an ze kunn gon ze nie loatn van nunder eign joungn up 't eetn. Jounge snoeksjes verduukn nunder tusschn woaterplantn. 't Is toune vaneigns ouk nermoal dan de mêeste snoeksjes overleevn in woater woa dan der vele plantn groein.

### Vôortplantienge
Snoeks poain ol vroeg in 't vôorjoar en de wuvetjes leggn tout 20 000 eiers per kilo dan ze weegn. Ze plakkn nunder eiers an woaterplantn en kommn ossan were no dezeste plekke.

## Leefgebied en verspreidienge
Snoeks kommn vôorn in verre olle woaters van Europa, Nôord-Amerika en Azië. Ze leevn 't liefst in kloar woater, die ideoal is voun nunder omdan ze surtout nunder oogn gebruukn voun te joagn. Ze kommn vôorn in zoet woater, ol zyn der oek die kunn eirn in brak woater.

## Sportvisschn
Snoeks zyn visschn woa dan de mêeste visschers geirn up visschn omdan ze redelik grôot kommn en omdan ze nunder nog wel weirn an ze evangn zyn. De mêeste visschers smytn snoeks wel were in 't woater, zeker an ze klinder zyn of vichtig cantimeiter. Vaneigns is er ouk in West-Vloandern e masse up evist.

Je ku ze upeetn, mo 't is wel e bitje werk an voun ze te kuuschn omdan ze wel groatn enn. Nunder vlêes is wit en goed van smoake, de Romeinn woarn ol liefebber van snoek.

## Noame
De noame *snook* is in 't Iengels gebruukt voun binnsnoeks, e sôorte van zêevis. De noame *snoek* is gebruukt voun de Japaneeschn barracuda en voun verschillnde sôortn slangmakreeln. In bepoalde streekn van Iengeland is 't wôord *snake* gebruukt voun snoeks an te duudn.